Vyhodnotenie pripomienkového konania k návrhu zákona, ktorým sa mení a dopĺňa zákon Národnej rady Slovenskej republiky č. 277/1994 Z. z.  o zdravotnej starostlivosti v znení neskorších predpisov a o zmene a doplnení niektorých zákonov 

				       Spôsob pripomienkového konania:    skrátený
                                                Zoznam oslovených subjektov:	Ministerstvo dopravy, pôšt a telekomunikácií SR, Ministerstvo životného prostredia SR, Ministerstvo spravodlivosti SR, Ministerstvo školstva SR, Ministerstvo hospodárstva SR, Ministerstvo kultúry SR, Ministerstvo pôdohospodárstva SR, Ministerstvo vnútra SR, Ministerstvo zahraničných vecí SR, Ministerstvo financií SR, Ministerstvo obrany SR, Ministerstvo výstavby a regionálneho rozvoja SR, Ministerstvo práce, sociálnych vecí a rodiny SR, Úrad pre verejné obstarávanie, Štatistický úrad SR, Protimonopolný úrad SR, Úrad geodézie, kartografie a katastra SR, Úrad jadrového dozoru SR, Úrad pre normalizáciu, metrológiu a skúšobníctvo SR, Úrad priemyselného vlastníctva SR, Správa štátnych hmotných rezerv SR, Národný bezpečnostný úrad, Najvyšší súd SR, Generálna prokuratúra SR, Najvyšší kontrolný úrad SR, Slovenská informačná služba, Národný bezpečnostný úrad, Úrad vlády - Inštitút pre aproximáciu práva, Úrad vlády – podpredseda vlády SR Pál Csáky, Národná banka Slovenska, Zbor väzenskej a justičnej stráže SR, Konfederácia odborových zväzov SR, Asociácia zamestnávateľských zväzov a združení SR, Slovenská lekárska komora, Slovenská komora vysokoškolsky vzdelaných zdravotníckych pracovníkov, Slovenská komora sestier a pôrodných asistentiek, Slovenská komora zubných lekárov, Slovenská lekárnická komora, 

                                           Počet oslovených subjektov:    37
                                              Zaslali do stanoveného termínu: Ministerstvo dopravy, pôšt a telekomunikácií SR, Ministerstvo životného prostredia SR, Ministerstvo spravodlivosti SR, Ministerstvo kultúry SR, Ministerstvo pôdohospodárstva SR, Ministerstvo vnútra SR, Ministerstvo zahraničných vecí SR, Ministerstvo financií SR, Ministerstvo obrany SR, Ministerstvo výstavby a regionálneho rozvoja SR, Ministerstvo práce, sociálnych vecí a rodiny SR, Úrad pre verejné obstarávanie, Štatistický úrad SR, Protimonopolný úrad SR, Úrad geodézie, kartografie a katastra SR, Úrad jadrového dozoru SR, Úrad pre normalizáciu, metrológiu a skúšobníctvo SR, Úrad priemyselného vlastníctva SR, Správa štátnych hmotných rezerv SR, Generálna prokuratúra SR,  Národný bezpečnostný úrad,  Slovenská informačná služba, Inštitút pre aproximáciu práva, Úrad vlády – podpredseda vlády SR Pál Csáky, Národná banka Slovenska, Konfederácia odborových zväzov SR,  Slovenská komora zubných lekárov, Slovenská komora sestier a pôrodných asistentiek,
                                                                     Zaslali po termíne:	Slovenská lekárnická komora,
                                                  Vôbec nezaslali:	Ministerstvo školstva SR, Ministerstvo hospodárstva SR, Najvyšší súd SR, Najvyšší kontrolný úrad SR, Zbor väzenskej a justičnej stráže,  Slovenská lekárska komora, Slovenská komora vysokoškolsky vzdelaných zdravotníckych pracovníkov
                                                     Subjekty, ktoré nemali pripomienky:	Ministerstvo kultúry SR, Ministerstvo pôdohospodárstva SR, Ministerstvo zahraničných vecí SR, Ministerstvo financií SR, Ministerstvo obrany SR, Ministerstvo výstavby a regionálneho rozvoja SR, Ministerstvo obrany SR, Úrad pre verejné obstarávanie, Štatistický úrad SR, Protimonopolný úrad SR, Úrad geodézie, kartografie a katastra SR, Úrad jadrového dozoru SR, Správa štátnych hmotných rezerv SR,  Slovenská informačná služba,  Národná banka Slovenska, Úrad vlády – podpredseda vlády SR Pál Csáky, Slovenská komora zubných lekárov,
                                                             Počet vznesených pripomienok:  72
                                                      Počet akceptovaných:  49
             Počet neakceptovaných, z toho počet zásadných–ktoré subjekty:  23 z toho zásadných 5 (Národný bezpečnostný úrad, Inštitút pre                       aproximáciu práva)
    Rozporové konanie (s kým, kedy, na akej úrovni, s akým výsledkom):  6. februára 2003 s Národným bezpečnostným úradom, s Inštitútom pre aproximáciu práva na úrovni riaditeľky odboru a referentov, rozpory odstránené
               			            Počet odstránených pripomienok:    5
           				        Počet neodstránených pripomienok:    0

Rezort 	Pripomienka	Typ 	Vyh.	Spôsob vyhodnotenia	
Ministerstvo dopravy, pôšt a telekomunikácii SR	1.	Odporúčame upraviť doložku zlučiteľnosti podľa prílohy č. 1 k legislatívnym pravidlám vlády SR.
2.	K článku VI
Upozorňujeme, že v doterajšom odkaze 1 uvádzaný zákon č. 172/1990 Zb. o vysokých školách v znení neskorších predpisov bol zrušený zákonom č. 131/2002 Z. z. o vysokých školách v znení neskorších predpisov.
	O

O	A

A	Doložka zlučiteľnosti je v súlade s legislatívnymi pravidlami vlády SR.

Návrh zákona bol upravený.	
Ministerstvo životného prostredia SR	1.	V názve pod §54a navrhujeme slová „Povolenie výkonu“ nahradiť slovami „Povolenie na výkon“.
2.	§ 54a ods. 3 odporúčame zvážiť možnosť vytvorenia samostatných odsekov z písmen g) a h) a Predvetie odseku upraviť nalsedovne: slová „ týchto dokladov“ nahradiť slovami „dokladu o“ a v písmenách a) až f) slová „doklad o“ vypustiť. 
3.	§ 54a ods. 5 navrhujeme slová „Dokladom uvedeným“ nahradiť „Za doklad uvedený“ a vetu upraviť do jednotného čísla.
4.	§ 54a ods. 14 prvá veta. Odporúčame vypustiť slovo „najmä“, ktoré sa javí ako nadbytočné a slová „nie dlhšie ako dva mesiace“ nahradiť slovami „najdlhšie po dobu dvoch mesiacov“.

5.	§ 54b odporúčame preformulovať druhú časť prvej vety. 
	O

O

O

O

O
	A

CA

A

CA

N
	Návrh zákona bol upravený.

Uvedené ustanovenie komplexne určuje, ktoré doklady je potrebné predložiť so žiadosťou o povolenie na výkon povolania a nie je vhodné ho rozčleniť na tri odseky. Ustanovenie bolo prepracované. 
Návrh zákona bol upravený.

Návrh bol upravený, „slová nie dlhšie ako dva mesiace“ boli nahradené na základe pripomienky ministerstva pôdohospodárstva; slovo najmä nie je možné vypustiť, lebo nejde o taxatívny výpočet prípadov.
Obsah navrhovaného ustanovenia jednoznačne vyjadruje povinnosť príslušnej stavovskej organizácie oznámiť  uvedené skutočnosti príslušnému orgánu členského štátu.	
Ministerstvo spravodlivosti SR	K čl. I
1.	 Bod 1
Vzhľadom na návrh znenia písmena d) § 32 ods. 4 je potrebné vypustiť poznámku pod čiarou k odkazu 10 c).
2.	 Bod 2
	V ustanovení § 54 ods. 5 odporúčame vypustiť okrem navrhnutých slov aj slová „na výkon odborných pracovných činností“.
3.	 Bod 3
	Vzhľadom na návrh vypustiť ustanovenia odsekov  8 až 18 § 54 je potrebné vypustiť aj poznámky pod čiarou k odkazom 14a) až 14c).
4.	 Bod 4
	Úvodnú  vetu  bodu 4 je potrebné  upraviť nasledovne: „Za § 54 sa   vkladajú  § 54a a 54b ... “. Platí to aj pre úvodnú vetu bodu 5.
5.	 § 54a
	V úvodnej vete odseku 2  odporúčame za slová „Slovenskej republiky na“ doplniť slovo „základe“ a v písmene a) a b) ods. 2 slovo „základe“ vypustiť.
6.	 § 54b
    V poznámke pod čiarou k odkazom 14a) až 14g) je potrebné v poznámke 14b) doplniť  názov zákona č. 131/2002 Z. z
7.	 Bod 7
	Prílohu k tomuto návrhu zákona navrhujeme pre lepšiu a prehľadnejšiu orientáciu rozdeliť na prílohy dve a to takto.
„ Príloha č. 1 k zákonu č. .../2003 Z. z.		
Uznávanie diplomov o špecializácii v kategórii lekár“.
	 Text mimo tabuliek navrhujeme upraviť  ako jeden celok s tým, že obe tabuľky budú zaradené až  po textovej časti. 

	„Príloha č. 2 k zákonu č. .../2003 Z. z.
Uznávanie diplomov o špecializácii v kategórii zubný lekár“
	Ďalej upozorňujeme na skutočnosť, že tabuľka č. 1 a č. 2 neudávajú žiadnu dĺžku prípravy  preto je  potrebné v prípade  odkazov v písmenách c) až d) návrhu na údaje v citovaných  tabuľkách upresniť. O ktoré tabuľky  ide? Na aké tabuľky sa ustanovenia týchto písmen odvolávajú a kde sú uvedené?

K čl. II
8.	Bod 1
	Vzhľadom na to, že legislatívna skratka „Stredisko na uznávanie dokladov o vzdelaní“ je zavedená až v § 2 písm. i) odporúčame v návrhu ustanovenia odseku 2  § 1uviesť jeho plný názov a zaviesť legislatívnu skratu, a   v ustanovení § 2 písm. i) použiť len jeho skratku. Následne bude potrebné novelizovať aj ustanovenie § 2 písm. i). 
9.	Bod 2
	Názov prílohy č. 5 k zákonu navrhujeme upraviť nasledovne:
       „Doklady o vzdelaní získanom v členských štátoch uznávané Slovenskou republikou na účel výkonu zdravotníckeho povolania na území Slovenskej republiky“

	Ďalej odporúčame vzhľadom na prehľadnosť zaviesť nasledovné triedenie kategórií dokladov:
„A/  V kategórii lekár v odbore všeobecné lekárstvo

 Ako vysokoškolské doktorské vzdelanie v odbore všeobecné lekárstvo sa v Slovenskej republike  uznáva vzdelanie  doložené dokladmi 
a) podľa tejto tabuľky,
	(nasleduje tabuľka)
b) z ktorých vyplýva, že vzdelanie ... minimálne požiadavky uvedené v osobitnom predpise xy) ..., ako špecializačná príprava,
c) získanými na vysokej škole na území bývalej Nemeckej demokratickej republiky ... uvedené v osobitnom predpise xy)  ... v priebehu päť rokov pred vydaním certifikátu.“.

B/ V kategórii zubný lekár
Ako vysokoškolské doktorské vzdelanie v odbore  zubné lekárstvo sa v Slovenskej republike uznáva vzdelanie doložené dokladmi
a) podľa tejto tabuľky,
	(nasleduje tabuľka)
b) z ktorých vyplýva, že ... v osobitnom predpise xy)  ...pred vydaním certifikátu,
c) získanými na vysokej škole na území bývalej Nemeckej demokratickej ... v osobitnom predpise xy) ...certifikátu,
d) získanými na vysokej škole na území Talianska pred ... uvedenými v tabuľke,
e) získané na vysokej škole na území Talianska začaté v období medzi 28. januárom 1980 ... diplomov uvedených v tabuľke. Od požiadavky ... s dokladom uvedeným v tabuľke, 
f) ...
g) ...“.  
	Text v písmene f) a g) odporúčame upraviť podľa uvedeného vyššie.
	 Nasledujúce kategórie farmaceut, sestra a pôrodná asistentka odporúčame upraviť ako kategórie bodu C/, D/ a E/ podľa vzoru uvedeného v bode A/ a B/.	
O

O

O

O

O

O

O

O

O

O
	
A

N

A

A

A

A

A

A

N

A
	
Návrh zákona bol upravený.

Uvedené slová nie je možno vypustiť, vzhľadom k tomu, že ide o odbornú spôsobilosť na výkon odborných pracovných činností.

Návrh zákona bol upravený.

Návrh zákona bol upravený.

Návrh zákona bol upravený.

Návrh zákona bol upravený.

Návrh zákona bol upravený.

Návrh zákona bol upravený.

V prílohe sa upravuje spôsob ako sa doklady získané v členských štátoch uznávajú na území Slovenskej republiky.

Návrh zákona bol upravený.	
Ministerstvo pôdohospodárstva SR 	K Čl. I bodu 4:
1.	V § 54a odsek 2 v druhom riadku je potrebné vypustiť duplicitne uvádzané slovo „ktorý“.
2.	V § 54a odsek 14 odporúčame slová „nie dlhšie ako“ nahradiť slovom „najviac“.
K Čl. I  bodu 5:
3.	V § 56b odsek 6 navrhujeme bližšie špecifikovať „osobu“, ktorá bude informovaná, resp. nahradiť iným slovom, napríklad slovom “žiadateľ, ...“.
	
O

O

O	
A

A

CA
	
Návrh bol upravený.

Návrh bol upravený.

Návrh bol upravený.
	
Ministerstvo vnútra SR	1.	V tabuľkách, ktoré tvoria prílohy k návrhom zákonov odporúčame pri názve krajiny, resp. pri skratke názvu krajiny uviesť aj slovenský názov krajiny. 
K bodu 4
2.	Odkazy k poznámkam 14a až 14c sú duplicitné (uvádzajú sa aj v § 54, ktorý nebol novelizovaný) a preto je potrebné ich zosúladiť.
3.	V § 54a ods. 2 odporúčame upraviť text pred zavedením legislatívnej skratky tak, aby bolo jednoznačné, že legislatívna skratka „členský štát“ sa vzťahuje aj na „členský štát Európskej únie“. Odporúčame preto zmeniť formuláciu napr. nasledovne: „Občan členského štátu Európskej únie alebo štátu, ktorý je súčasťou Európskeho hospodárskeho priestoru (ďalej len „členský štát“)“.
4.	V § 54a ods.5 slovo „overeným“ je potrebné nahradiť slovom „osvedčeným“ (zákon č.323/1992 Zb. o notároch a notárskej činnosti (Notársky poriadok) v znení neskorších predpisov a zákon č.599/2001 Z.z. o osvedčovaní listín a podpisov na listinách okresnými úradmi a obcami).
5.	V § 54 ods.7 medzi písmenom b) a písmenom c) je potrebné vložiť spojku „alebo“, príp. písmeno c) pripojiť k písmenu b) a písmeno c) zrušiť.
K bodu 5
6.	V § 56a ods. 1 posledná veta a celý odsek 2 je nepriamou novelou zákona č. 477/2002 Z.z. o uznávaní odborných kvalifikácií a o doplnení zákona Národnej rady Slovenskej republiky č.145/1995 Z.z. o správnych poplatkoch v znení neskorších predpisov.
7.	Podľa § 56a ods.3 podmienky uznávania dokladov upravuje osobitný predpis, a to nariadenie vlády Slovenskej republiky č.157/2002 Z.z. o ďalšom vzdelávaní pracovníkov v zdravotníctve.  Cit. právny predpis však takúto právnu úpravu neobsahuje.
K článku II
8.	V bode l odporúčame v slovnom spojení „uznávanie dokladov o ďalšom vzdelávaní zdravotníckych pracovníkov“ nahradiť slová „ďalšom vzdelávaní“ slovom „špecializácii“, čím sa terminologicky zosúladí zákon č.477/2002 Z.z. so zákonom č.277/1994 Z.z.
	O

O

O

O

O

O

O

O	A

A

A

A

A

A

N  

A	Návrh bol upravený.

Návrh bol upravený.

Návrh bol upravený.

Návrh bol upravený.

Návrh bol upravený.

Uvedené ustanovenie boli vypustené a presunuté do zákona č. 477/2002 Z. z.

V uvedenom ustanovení je odkaz na zákon č. 477/2002 Z. z.  a nie na nariedenie č. 157/2002 Z. z. 

Návrh zákona bol upravený.	
Ministerstvo práce, sociálnych vecí a rodiny SR	Všeobecné zásadné pripomienky:
1.	žiadame jednoznačne uviesť, či ustanovenia týkajúce sa vzdelávania (napr. VŠ vzdelávanie zubného lekára) budú transponované do novely nariadenia vlády SR č. 156/2002 Z. z. alebo do novely zákona č. 131/2002 Z. z. 

2.	I keď predkladateľ uvádza, že slovenský preklad smerníc je revidovaný, žiadame uplatniť na SIAP požiadavku na skutočnú revíziu, a to pokiaľ ide o terminológiu i formálne záležitosti. Osobitne sa to týka smernice 77/452/EHS.
3.	Žiadame, aby predkladateľ uplatnil vo vzťahu k ÚV SR – SIAP pripomienku na zásadné, jednoznačné uvádzanie „EÚ“/„EHP“/„ES“; podľa nášho názoru je potrebné uvádzať „ES“ (Európske spoločenstvá), ktoré by obsahovali aj EHP a Švajčiarsko.
4.	Pokiaľ sa v návrhu citujú ustanovenia za Švajčiarsko, odporúčame minimálne do dôvodovej správy uviesť, že ide o „Dohodu o EHP – Príloha VII. Vzájomné uznávanie odborných kvalifikácií“.
Zásadné pripomienky k návrhu zákona:
5.	v časti I. k bodu 7: príloha 1.b treba doplniť písmeno bd) dátumom pristúpenia Rakúska, Fínska a Švédska,
6.	obdobne žiadame upraviť/doplniť prílohu č. 5 čl. II (novela zákona č. 477/2002 Z. z.), aby táto príloha vo vzťahu  k čl. 9 ods. 1 smernice č. 93/16/EHS obsahovala aj ustanovenia týkajúce sa Rakúska, Fínska a Švédska,
7.	vo všeobecnosti odporúčame pri citovaní obsahu príloh smernice uvádzať slovenský názov členského štátu; súčasne je potrebné zabezpečiť príslušnú diakritiku podľa jazyka ČŠ. 
Zásadné pripomienky k tabuľkám zhody:

8.	lekári: - smernica 93/16/EHS v znení 97/50/ES, 98/21/ES, 98/63/ES, 1999/46/ES, 2001/19/ES a Aktu o pristúpení Rakúska, Švédska a Fínska, 
-	žiadame uviesť smernicu v znení všetkých vyššie uvedených predpisov ES, t. j. vr. Aktu o pristúpení. Okrem toho upozorňujeme, že smernica  2001/19/ES zmenila aj odvolávky na články, napr. čl. 26, 27, ktoré zlúčila. Odporúčame využiť konsolidovanú verziu smernice 93/16/ES, ktorú EK publikovala na www.europa.eu.int . Ide najmä o čl. 9, ods. 1, 2, čl. 26 (odvolávka na čl. 44 a (3)),

9.	zubní lekári: smernica 78/686/EHS v znení 81/1057/EHS, 89/594/EHS, 90/658/EHS, 2001/19/ES, Aktu o pristúpení Španielska a Portugalska a Aktu o pristúpení Rakúska, Švédska a Fínska a toto premietnuť do čl. 1 smernice; poznamenávame, že čl. 19a, 19b sú urobené správne,
-	súčasne žiadame v preklade smernice namiesto „stomatológia (dental education)“ uvádzať „v odbore zubné lekárstvo“, a to v celom texte slovenského prekladu smernice,
-	v čl. 4 upraviť text takto „... v súlade s článkom 2 a 3 smernice 78/687/EHS a ktoré ...“;
-	upozorňujeme, že smernica 2001/19/ES v bode 8 uvádza, že odvolávky v smernici 78/686/EHS na čl. 5 sa nahrádzajú odvolávkami na prílohy A, B;
-	v názve prílohy A opäť zmeniť „stomatológia“ na „zubné lekárstvo“, 
-	okrem toho upozorňujeme, že Aktom o pristúpení Rakúska, Švédska a Fínska, pokiaľ ide o Rakúsko bol doplnený text: „Uplatňovanie práva etablovania a slobody poskytovať služby kvalifikovanými zubnými lekármi z iných členských štátov v Rakúsku a kvalifikovanými rakúskymi doktormi činnými v zubnom lekárstve v iných členských štátoch sa odkladá, kým sa v Rakúsku neukončí vzdelávanie praktických zubárov podľa smernice 78/684/EHS najneskôr však do 31. decembra 1998. Všeobecné alebo osobitné ustanovenia týkajúce sa práva etablovania a slobody poskytovať služby, ktoré upravujú vzťahy medzi Rakúskou republikou a inými členskými štátmi, zostávajú počas tejto dočasnej výnimky zachované a vo vzťahu k ostatným členským štátom sa uplatňujú na nediskriminačnom základe.“
-	pri smernici 78/687/EHS – dôrazne žiadame nepoužívať výraz „stomatológia“ ani v preklade smernice ani v návrhoch slovenských predpisov, napr. pri návrhu novely nariadenia vlády SR č. 156/2002 Z. z. (príloha č. 2, písm. d). Okrem toho doplniť do tabuľky zhody i Akt o pristúpení Rakúska, Fínska a Švédska. Pripomíname, že v tabuľkách zhody, sa pri smernici cituje novela nariadenia vlády SR č. 156/2002 Z. z., pričom táto novela nie je predložená a okrem toho v dôvodnej správe sa uvádza informácia, z ktorej možno predpokladať, že relevantné ustanovenia budú v novele zákona č. 131/2002 Z. z. 
10.	 farmaceuti: - žiadame zásadne zjednotiť výrazy „lekárnik“ a „farmaceut“, 
-	do názvu aj obsahu smernice 85/433/EHS doplniť Akt o pristúpení Rakúska, Fínska a Švédska,
-	pri smernici 85/432/EHS – čl. 1, ods. 2 – žiadame uviesť v aproximovanom obsahu slovenský predpis,
-	k čl. 18 smernice odporúčame minimálne odcitovať § 2 ods. 3 písm. a) zákona č. 216/2002 Z. z.
11.	sestry: - do názvu aj obsahu tabuliek zhody k smernici 77/452/EHS v znení neskorších predpisov žiadame doplniť Akt o pristúpení Rakúska, Fínska a Švédska.	
Z

Z

Z

Z

Z

Z

Z

Z

Z

Z

Z	
A

A

A

A

A

A

A

A

A

A

A	Predmetom úpravy zákona č. 131/2002 Z. z. bude: 
-	odlíšenie  akademického titulu všeobecného lekára od akademického titulu zubného lekára (MUDr./MDDr.) a súčasná úprava obsahu vysokoškolského štúdia v odbore zubné lekárstvo v súlade s požiadavkami EÚ (zmena pomeru teoretickej a praktickej výuky) tak, aby v čase vstupu SR do EÚ už boli prví študenti vzdelávaní podľa požiadaviek EÚ a 
-	zaviazanie vysokých škôl, ktoré zabezpečujú vzdelávanie zdravotníckych pracovníkov v regulovaných povolaniach, aby pri určovaní obsahu štúdia akceptovali minimálne požiadavky na vzdelanie, ktoré budú do Slovenského právneho poriadku premietnuté v súlade so smernicami Európskej únie.
Do novely nariadenia vlády SR č. 156/2002 Z. z. budú premietnuté minimálne požiadavky na obsah vzdelávania a výstupné štandardy vzdelávania Smernicami EÚ regulovaných  zdravotníckych povolaní.
Ministerstvo zdravotníctva SR kontaktovalo UV – SIAP.

Ministerstvo zdravotníctva SR kontaktovalo UV – SIAP.

Návrh bol upravený.

Návrh bol upravený.

Návrh bol upravený.

Návrh bol upravený.

Návrh bol upravený.

Používame kategóriu farmaceut vzhľadom k tomu, že z obsahu smernice vyplýva, že sa vzťahuje na všetky osoby, ktoré by mali vykonávať farmaceutické činnosti (t.j. výroba, veľkodistribúcia, lekárenstvo) teda nielen na tie, ktoré by ich mali vykonávať v lekárni. 

Úrad pre normalizáciu, metrológiu a skúšobníctvo SR	1.	K čl. I v § 54a ods. 2 odporúčame z textu vypustiť slovo „ktorý“ a to z dôvodu jeho nadbytočnosti, pretože sa v texte nachádza dvakrát po sebe.
2.	K čl. I v prílohe v časti „1. Uznávanie diplomov o špecializácii v kategórii lekár“ v písmene e) navrhujeme za slovo „členskými“ doplniť slovo „štátmi“.
3.	K čl. II v bodoch 25 a 26 odporúčame vypustiť slovo „predpise“ z dôvodu jeho nadbytočnosti, pretože sa v texte nachádza dvakrát po sebe.
	O

O

O	A

A

A	Návrh bol upravený.

Návrh bol upravený.

Návrh bol upravený.	
Úrad priemyselného vlastníctva SR	1.	V čl. I. bod 1 vložiť písmeno „V“ na začiatok úvodnej vety.
2.	V čl. I. bod 4 - § 54a ods. 2 úvodná veta, vypustiť slovo „ktorý“ pred slovom „získal“.
3.	V čl. I. bod 4 poznámka po čiarou č. 14b, vložiť slovo „Napríklad“ pred vymenovanie príslušných právnych predpisov.
4.	V čl. III. bod 2 vložiť písmeno „V“ na začiatok úvodnej vety. Rovnako upraviť v čl. IV. body 2 a 4 a v čl. V. bod 1.
	O

O

O

O

	A

A

N

A	Návrh bol upravený.

Návrh bol upravený.

Nejde o príkladný výpočet právnych predpisov, ale o taxatívny výpočet.

Návrh bol upravený.	
Generálna prokuratúra SR	K bodu 4
1.	Nadpis zaradiť nad § 54a a následne upraviť úvodnú vetu.
2.	Zjednotiť používanie pojmov „cudzinec“ a „občan členského štátu“, príp. v odseku 1 zaviesť vhodnú legislatívnu skratku a túto dôsledne používať v ďalších ustanoveniach; pripomienka platí aj pre používanie pojmov „cudzina“ a „členský štát“.
3.	 Ak pojem „cudzinec“ zahŕňa „občanov členského štátu“ (nasvedčuje tomu napr. § 54a ods. 3), znenie § 54a odsekov 1 a 2 je čiastočne duplicitné; uvedené odseky odporúčame preformulovať a spojiť.
4.	V § 54a ods. 2 v treťom riadku vypustiť slovo „ktorý“.
5.	 V § 54 ods. 10 v treťom riadku vypustiť slová „podľa odsekov 3 až 7“.
6.	 V § 54 ods. 14 slovo „najmä“ nahradiť slovom „len“ a v druhej vete doplniť o subjekt uloženej oznamovacej povinnosti.
K bodu 5
7.	V § 56b ods. 1 doplniť druhú vetu v tom zmysle, o čom má ministerstvo zdravotníctva v uvedenej lehote rozhodnúť.
8.	V § 56b ods. 2 presnejšie a výstižnejšie vyjadriť odkaz na prílohu.
9.	V poznámke pod čiarou k odkazu 15b) použiť skrátenú citáciu zákona č. 477/2002 Z.z.	
O

O

O

O

O

O

O

O

O
	
N

N

N

A

A

CA

N

N

A	
Uvedený nadpis by sa potom vzťahoval i na § 54b.

Zákon narába s oboma pojmami, lebo občanom členského štátu sa v nadväznosti na úpravu obsiahnutú v smerniciach poskytuje iný režim ako ostatným cudzincom.

Nejde o duplicitu. Zákon narába s oboma pojmami, lebo občanom členského štátu sa v nadväznosti na úpravu obsiahnutú v smerniciach poskytuje iný režim ako ostatným cudzincom.

Návrh bol upravený.

Návrh bol upravený.

Subjekt bol doplnený, slovo najmä predstavuje demonštratívny výpočet.

Z prvej vety vyplýva, že lehota na rozhodnutie sa vzťahuje na rozhodovanie o uznaní diplomu o špecializácii.
Odkaz na prílohu je jednoznačný.

Návrh bol upravený.
	
Národný bezpečnostný úrad	1.	V § 80ods. 1 žiadame  nasledovné znenie písmena e):
„e) Slovenskej informačnej služby a Národného bezpečnostného úradu Ministerstvo vnútra Slovenskej republiky po dohode so Slovenskou informačnou službou a Národným bezpečnostným úradom.“.
2.	V § 80 ods. 2 žiadame za slová „Zbore väzenskej a justičnej stráže Slovenskej republiky vložiť čiarku a slová „Národnom bezpečnostnom úrade“ a slová „uvedené v odseku 1 a Slovenská informačná služba“ žiadame nahradiť slovami „ktoré upravujú a vykonávajú štátnu správu na úseku zdravotníctva podľa odseku 1“.
3.	V § 80 ods. 3 žiadame vypustiť slová „a Slovenskej informačnej služby“ a slová „ a Slovenská informačná služba“. 	Z

Z

Z

	N

N

N	Na  rozporovom konaní 6. februára 2003  zástupcovia Národného bezpečnostného úradu súhlasili, že uvedené pripomienky smerujú nad rámec navrhovanej úpravy. Ministerstvo zdravotníctva SR sa zaviazalo, že ich premietne do pripravovaného návrhu zákona o zdravotníckych zariadeniach a o stavovských organizáciách v zdravotníctve, ktorý je v Pláne legislatívnych úloh vlády SR na jún 2003 a že podporí úpravu tejto problematiky v pripravenom návrhu zákona Národného bezpečnostného úradu.	
Úrad vlády SR – Inštitút pre aproximáciu práva	1.	Navrhujeme pôsobnosť MZ SR vo veci:
-	povoľovania výkonu zdravotníckeho povolania (§ 54a § 54b)  pri zdravotníckych pracovníkoch podľa § 54 ods. 3 písm. a) - e) zákona o zdravotnej starostlivosti v platnom znení, 
-	uznávania diplomov, vysvedčení, osvedčení a ostatných dokladov o vzdelaní získaných v cudzine (§ 56a) a 
-	uznávania diplomov o špecializácii (§ 56b) presunúť na jednotlivé profesijné organizácie, t. j. Slovenskú komoru lekárov, Slovenskú komoru zubných lekárov, Slovenskú komoru sestier a pôrodných asistentiek a Slovenskú lekárnickú komoru, pretože profesijné komory by mali byť zodpovedné za reguláciu výkonu povolania. 

Deetatizácia regulácie výkonu povolaní pri zdravotníckych pracovníkoch by prispela k posilneniu k posilneniu princípu záujmovej samosprávy a zdôraznila by opodstatnenosť komôr zriadených jednotlivými zákonmi. Na základe uvedeného navrhujeme ustanovenia §§ 54a, 54b, 56a a 56b návrhu zákona premietnuť do pripravovaného návrhu zákona o zdravotníckych povolaniach a o stavovských organizáciách v zdravotníctve. Túto pripomienku uplatňujeme ako zásadnú. 

K § 54b     
2.	Navrhujeme za slovo „príslušný“ doplniť slovo „orgán“, keďže štát je vždy zastúpený nejakým orgánom. Takúto úpravu navrhujeme uskutočniť v celom texte návrhu zákona. 
3.	K § 54a ods. 3 písm. b)
Vychádzajúc z odkazu 14b a v poznámke pod čiarou uvedených predpisov, t. j zákon o vysokých školách a zákon o uznávaní odborných kvalifikácií sa domnievame, že predkladateľ má na mysli uznávanie dokladov o vzdelaní v rámci systému tzv. akademického uznávania kvalifikácií, t. j. uznanie vysokými školami alebo v prípade, ak vysoká škola s rovnakým alebo podobným študijným odborom v SR neexistuje, MŠ SR resp. MO SR (vojenské vysoké školy), MZ SR (zdravotnícke vysoké školy) alebo MV SR (policajné vysoké školy) – smernica 89/48/EHS alebo odbormi školstva okresných a krajských úradov – smernica 92/51/EHS.  Na základe uvedeného nám nie je zrejmé, prečo je tu odkaz na zákon č. 477/2002 Z. z. o uznávaní odborných kvalifikácií, ktorý pokrýva tzv. profesijné uznávanie kvalifikácií, t. j. uznanie príslušnými orgánmi štátnej správy alebo profesijnými organizáciami, ktoré skúmajú všetky zákonom stanovené požiadavky a predložené doklady a na ich základe vydávajú povolenie na výkon príslušného povolania alebo odbornej činnosti (osvedčenia, oprávnenia, licencie a pod.) v SR. Navrhujeme v poznámke pod čiarou k odkazu 14b zákon č. 477/2002 o uznávaní odborných kvalifikácií vypustiť. Túto pripomienku uplatňujeme ako zásadnú. 
4.	K odkazu 14b
Na základe odôvodnenia v bode 3. stanoviska navrhujeme doplniť odkaz na zákon č. 542/1990 Zb. o štátnej správe v školstve a školskej samospráve v znení neskorších predpisov. Túto pripomienku uplatňujeme ako zásadnú. 
5.	K doložke zlučiteľnosti
V bode (3) písm. b) navrhujeme prvú vetu nahradiť takto:
„Slovenská republika prevzala v negociačnej pozícii ku kapitole 2 – Voľný pohyb osôb  záväzok uskutočniť transpozíciu acquis v oblasti vzájomného uznávania kvalifikácií prijatých do konca roka 1999 v termíne do konca roka 2002 a acquis prijatého v roku 2000 až do súčasnosti v termínoch platných pre členské štáty EÚ, resp. so špecifikovaním termínov podľa uznesení vlády SR č. 962/2001, 780/2001 a 1232/2002.“
 
Nad rámec ustanovení návrhu zákona
6.	Dávame do pozornosti predkladateľa, že na dosiahnutie úplnej zhody s právom ES/EÚ bude potrebné uskutočniť tieto opatrenia:

-	vypustiť ustanovenia o nástupnej odbornej praxi v nariadení vlády Slovenskej republiky č. 156/2002 Z. z. o odbornej spôsobilosti pracovníkov v zdravotníctve 
-	upraviť dĺžky trvania špecializačnej prípravy v nariadení vlády Slovenskej republiky č. 157/2002 Z. z. o ďalšom vzdelávaní pracovníkov v zdravotníctve
-	odlíšiť akademický titul všeobecného lekára od akademického titulu zubného lekára (MUDr./MDDr.) a súčasne upraviť aj obsah vysokoškolského štúdia zubného lekárstva v súlade s požiadavkami EÚ (zmena pomeru teoretickej a praktickej výuky) tak, aby v čase vstupu SR do EÚ už boli prví študenti vzdelávaní podľa požiadaviek EÚ
-	ustanoviť povinnosť vysokých škôl, ktoré zabezpečujú vzdelávanie zdravotníckych pracovníkov v regulovaných povolaniach, aby pri určovaní obsahu štúdia akceptovali minimálne požiadavky na vzdelanie, ktoré budú do slovenského právneho poriadku premietnuté v súlade so smernicami EHS/ES v záujme splnenia požiadavky tzv. koordinácie vzdelávacích sústav v zákone č. 131/2002 Z. z. o vysokých školách.

7. K tabuľkám zhody
Navrhujeme v tabuľkách zhody v stĺpci (6) uviesť znenie návrhu zákona so zapracovanými pripomienkami uplatnenými v rámci pripomienkového konania, Legislatívnej rady vlády SR a vlády SR, pretože gestor negociačnej kapitoly je povinný predložiť Európskej komisii v Bruseli tabuľky zhody v angličtine s cieľom preukázať úplnosť transpozície smerníc a ostatných prameňov práva ES/EÚ do slovenských právnych predpisov.   
	Z

Z

Z

Z

O

O

O	

A

N

N

A

A

A	Na rozporovom konaní 6. februára 2003 zástupkyňa Inštitútu pre aproximáciu práva od zásadnej pripomienky upustila. Ministerstvo zdravotníctva SR bude uvažovať o presune uvedenej pôsobnosti v pripravovanom zákone o zdravotníckych zariadeniach a stavovských organizáciách v zdravotníctve.

Návrh zákona bol upravený.

Na rozporovom konaní 6. februára 2003 po vysvetlení, že ide o profesijné uznávanie kvalifikácii a následnom vypustení odkazu na vysokoškolský zákon, rozpor odstranený.

Na rozporovom konaní 6. februára 2003 rozpor odstránený.

Návrh zákona bol upravený.

Uvedené je obsiahnuté i v doložke zlučiteľnosti.

Tabuľky zhody budú upravované v nadväznosti na zmeny v texte návrhu zákona.
	
Úrad vlády SR – Sekcia kontroly	1.  K § 54a ods. (2) – Pojem „Európsky hospodársky priestor“ je neurčitý, nejasný. Žiadame doplniť.
2.  K § 54a ods. (3) písm. c) – Z požiadavky o „doklade o etickej spôsobilosti“ tak, ako je formulovaná vyplýva, že predloženie takéhoto dokladu je obligatórnou povinnosťou žiadateľa o povolenie výkonu zdravotníckeho povolania v SR, bez ktorého žiadosti nemožno vyhovieť. Však obsah takéhoto dokladu nie je zrejmý, rovnako, ako ani inštitúcie, ktoré sú na vydávanie takýchto dokladov oprávnené, čo spochybňuje jeho vážnosť, korektnosť a tým aj jeho účelnosť. 
3. ods. (7) - Udeľovanie povolení bez splnenia podmienok, a to „na určitý čas“ – bez konkrétneho časového ohraničenia je príliš neurčité a vytvára široký priestor na obchádzanie vymedzených postupov a povinností (podľa ods. 3 až 6).
4.  ods. (7) písm. a) a tiež písm. b) – Z formulácie „je pozvaný“ (do SR) nie je zrejmé, o aké pozvanie by malo ísť (od koho), a ktoré sa budú považovať za akceptovateľné.
5.  ods. (12) – Dikcia sa odvoláva na „rozhodnutia“ podľa ods. 3 až 7; uvedené odseky však o takomto charaktere dokladu nehovoria /pozri obdobne v § 56b ods. (6)/; obsah ods. 4 a ods. 5 ani nezodpovedá formulácii o „rozhodnutiach“.
6.  Text § 56b ods. (2) písm. b) upraviť na:
     b) nie je uvedený v prílohe, avšak v osvedčení vydanom príslušným orgánom členského štátu je uvedené, že druhý štát, ktorý osvedčenie udelil, považuje ho za rovnocenné s diplomom o takej špecializácii, ktorá je uvedená v prílohe.
	O

O

O

O

O

O

	A

N

N

A

N

N	Doplnené v dôvodovej správe.

Uvedené doklady vydávajú v členských štátoch príslušné stavovské organizácie.

Navrhovaná úprava vyplýva zo smernice.

Ustanovenie bolo prepracované.

V ustanoveniach sa hovorí a o rozhodovaní ministerstva zdravotníctva o povolení na výkon povolania, výsledkom ktorého je rozhodnutie (odsek 11, kde je odkaz na zákon o správnom konaní).

Navrhované ustanovenie je presnejšie.	
Konfederácia odborových zväzov SR	Predložený návrh znamená prílišné otvorenie sa SR na trhu služieb v oblasti zdravotnej starostlivosti voči zahraničiu, ktoré je schopné ponúkať lacnejšie služby. Návrh je nebezpečný hlavne v súbehu so zamýšľanou zmenou v oblasti odmeňovania zdravotníckych pracovníkov, čo by mohlo spôsobiť ich masovú migráciu za prácou do vyspelejších krajín. Naviac návrh podporuje bujnenie byrokracie a vytvára ďalšie podmienky pre korupciu. KOZ SR nesúhlasí s predloženým návrhom zákona.	O	N	Migrácia pracovných síl je praktickým dôsledkom členstva SR v EÚ. 	
Slovenská komora sestier a pôrodných asistentiek 	V § 54a ods. 3 písm. h) a odsek 14 písm. a) vložiť za slovo „rozsahu“ slovo „druhu“.	O	N	Zatiaľ nie je definované, čo sa rozumie pod druhom zdravotnej starostlivosti.